EkBass/fiwiki-20250220-pages-articles huggingface dataset:
Paul Constantin Pepene

Paul Constantin Pepene (s. 21. toukokuuta 1988 Brașov) on romanialainen maastohiihtäjä. 174 senttimetriä pitkä ja 68 kilogrammaa painava Pepene edustaa CS Dinamo Bucurestia. Pepene on osallistunut kolmiin talviolympialaisiin, vuosina 2010, 2014 ja 2018.http://www.sports- reference.com/olympics/athletes/pe/paul-pepene-1.html Hänen paras henkilökohtainen sijoituksensa on 24:s tila yhdistelmäkilpailusta vuodelta 2018 Pyeongchangista. Pepene on osallistunut viisiin MM-kilpailuihin, parhaana sijoituksenaan 29:s tila 50 kilometrin vapaan hiihtotavan kilpailusta vuoden 2017 MM-kilpailuista Lahdesta. Vuonna 2010 Pepene voitti alle 23-vuotiaiden MM-kultaa 30 kilometrin takaa-ajossa Hinterzartenissa. Maailmancupissa Pepene debytoi marraskuussa 2011 Sjusjønin 15 kilometrin kilpailussa sijoittuen sijalle 68. Avauspisteensä hän saavutti helmikuussa 2013 Sotšin yhdistelmäkilpailusta ollen 30:s. Pepenen paras sijoitus maailmancupin osakilpailussa on 18:s tila Lillehammerin yhdistelmäkilpailusta joulukuulta 2015. Tour de Skin 2016 pitkään loppunousuun päättyneen viimeisen etapin osuusajoissa hän oli yhdeksäs. == Lähteet == Luokka:Romanialaiset maastohiihtäjät Luokka:Vuonna 1988 syntyneet Luokka:Elävät henkilöt
Blaise Giezendanner

Blaise Gienzendanner (s. 29. marraskuuta 1991 Chamonix) on ranskalainen alppihiihtäjä. Hän edustaa kotikaupunkinsa CS Chamonix -seuraa. Giezendanner debytoi maailmancupissa helmikuussa 2013 Garmisch-Partenkirchenin syöksylaskussa sijoittuen sijalle 53. Avauspisteensä hän saavutti helmikuussa 2015 Saalbachin syöksylaskussa ollen 27:s. Kymmenen parhaan joukkoon hän sijoittui ensimmäisen kerran oltuaan kahdeksas Jeongseonin supersuurpujottelussa helmikuussa 2016. Ensimmäisen palkintopallisijansa hän saavutti sijoittumalla kolmanneksi Kitzbühelin ensimmäisessä syöksylaskussa tammikuussa 2022. Giezendanner saavutti kultaa super G:stä ja hopeaa syöksylaskusta vuoden 2013 talviuniversiadeista Trentinosta. Sankt Moritzin MM-kilpailuissa 2017 hän sijoittui supersuurpujottelussa 14:nneksi. Pyeongchangin olympialaisissa 2018 hän oli supersuurpujottelussa neljäs. Pekingin olympialaisissa 2022 hän sijoittui supersuurpujottelussa yhdeksänneksi ja syöksylaskussa 26:nneksi. == Lähteet == Luokka:Ranskalaiset alppihiihtäjät Luokka:Vuonna 1991 syntyneet Luokka:Elävät henkilöt
Lyyli Wartiovaara-Kallioniemi

Eva Lyyli Johanna Wartiovaara-Kallioniemi (sukunimi vuoteen 1907 Weckman, 17. helmikuuta 1887 – 13. tammikuuta 1970) oli suomalainen säveltäjä jonka tunnetuin sävellys on joululaulu Tonttu. Tämän joululaulun sanoitus perustui ruotsalaisen Viktor Rydbergin vuonna 1881 kirjoittamaan runoon Tomten jonka Valter Juva suomensi vuonna 1906. Wartiovaara-Kallioniemen sävellys ilmestyi nuotteina vuonna 1945. Helsingin kaupunginkirjaston kysymyspalvelu 27.12.2011 : Kertoisitteko kaiken runosta/laulusta Tonttu (vaan ei saa unta) Lyyli Wartiovaara-Kallioniemen vanhemmat olivat lääninrovasti Willian Weckman (1849–1924) ja Mirjam Salome Colliander (1853–1936). Hän oli naimisissa 1908–1953 eduskunnan pikakirjoittajana ja opettajana toimineen Kaarlo Kallioniemen kanssa. Heillä oli seitsemän lasta. Lyyli Wartiovaara- Kallioniemen veljiä olivat ministeri, Valtiokonttorin johtaja Jonathan Wartiovaara, arkkitehti Otto Väinö Vartiovaara ja metsänhoitaja, saarnamies Eino R. Wartiovaara. Kuka kukin on 1954 : Kaarlo Kallioniemi (Projekt Runeberg)Martti Strangin Geneanet-sivusto : Eeva Lyli Johanna Weckman Hänet on haudattu Hietaniemen hautausmaalle Helsinkiin. == Lähteet == Luokka:Suomalaiset säveltäjät Luokka:Vuonna 1887 syntyneet Luokka:Vuonna 1970 kuolleet
Serbien maastamuutot

Serbien suuret maastamuutot liittyivät aikakauteen, jolloin kymmenet tuhannet serbit muuttivat pois Kosovosta turkkilaisten kostotoimia pakoon. Serbejä muutti Kosovosta erityisen paljon vuonna 1690 suuren Turkin sodan aikana ja vuosina 1737–1739, kun Venäjän-Turkin sota oli käynnissä. Turkkilaisten eteneminen oli onnistuttu pysäyttämään Euroopassa ja itävaltalaiset saivat valloitettua Osmanien valtakunnalta alueita Balkanilta. Pyhä liiga, Itävalta, Puola ja Venetsia yllyttivät serbialaisia nousemaan kapinaan turkkilaisia valloittajia vastaan. Itävaltalaiset saivat häädettyä turkkilaiset Kosovosta hetkellisesti, mutta itävaltalaiset kärsivät tappion Kosovon Kaçanikissa. Turkkilaisten kostotoimien pelossa kymmenet tuhannet serbit pakenivat pohjoiseen habsburgien hallitsemille alueille Serbian patriarkan Arsenije III Čarnojevićin johdolla. Serbit yrittivät nousta kapinaan turkkilaisia vastaan uudelleen Venäjän-Turkin sodan aikana luottaen Itävallan apuun. Suunnitelma kuitenkin epäonnistui ja jälleen useat serbit lähtivät pakoon turkkilaisten kostotoimia. Turkkilaisten kostotoimet olivat ankaria. Kirkkoja ja luostareita poltettiin ja muutettiin moskeijoiksi tai hevostalleiksi. Useat serbit joutuivat orjiksi ja useita pakkokäännytettiin islamiin. Alueelle muutti tuohon aikaan myös paljon albaaneja. == Näkemyksiä suurista maastamuutoista == Serbien suuria maastamuuttoja on pidetty suurelta osin legendana. Brittihistorioitsija Noel Malcolm pitää vuosien 1690 ja 1737–1739 suuria maastamuuttoja serbien kansallisena myyttinä. Serbit pitävät suuria maastamuuttoja yhtenä tärkeimmistä historiallisista tapahtumista Kosovo Poljen taistelun ohella. ==Lähteet== == Aiheesta muualla == Luokka:Muuttoliike Luokka:Myytit Luokka:Serbian historia
Baškortostan Turkvision laulukilpailussa

Baškortostan on osallistunut Turkvision laulukilpailuun kahdesti. Ensimmäisen kerran se osallistui vuoden 2013 kilpailuun. == Historia == === 2013 === Baškortostan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Televisioyhtiö Kuray Television järjesti 16. marraskuuta karsinnan, jossa Baškortostanin edustaja oli tarkoitus valita. Siihen osallistui 17 artistia. Karsinta jouduttiin kuitenkin keskeyttämään ja siirtämään myöhemmäksi rakennuksessa syttyneen tulipalon vuoksi. Karsinta järjestettiin lopulta 5. joulukuuta. Baškortostanin edustajaksi valittiin Diana Išnijazova. Karsintaan osallistuivat: Nro Artisti(t) Kappale Sija 1 Hawa 2 Homay 3 Diana Išnijazova Kuray Şarkısı 1 4 Ziliә Bәhtieva 5 Ilyas Kinyәғolov 6 Yәmil Baymyrҙin 7 Ғaysar Miңdeғolov 8 Ian Lear 9 Angelica Jakuseva 10 Hansura 11 Han ҡyҙy 12 Eurasia 13 Nәrkәs Siražetdinova 14 Arғymak 15 Әs-sәlәm 16 Bүrelәr Tөrkөmө 17 Aygөl Әmineva Turkvisionin 19. joulukuuta järjestetystä semifinaalista Baškortostan ei päässyt jatkoon. === 2014 === Heinäkuussa 2014 tiedotettiin, että Baškortostan osallistuu myös vuoden 2014 kilpailuun Kazanissa. Lokakuussa Kuray Television pyysi artisteja lähettämään kappaleita karsintakilpailuun. Lähetetyistä kappaleista yhdeksän valittiin loppukilpailuun, joka järjestettiin 30. lokakuuta. Finaaliin pääsivät: Artisti(t) Kappale Tulos Robert Juldašev Yan Lira Kuraysy Nәrkәs Siražetdinova Karavan Әs-sәlәm Artur Šugajupov Ruslan Timerlanov Zaman Kubair (Кубаир) 1 Yhdeksänhenkinen tuomaristo valitsi voittajaksi Zaman-yhtyeen, joka esitti kappaleen ”Kubair”. Turkvision laulukilpailun semifinaalissa Zaman sai 193 pistettä, sijoittui neljänneksi ja pääsi finaaliin, jossa se sijoittui kolmanneksi 199 pisteellä. === 2017 === Baškortostan osallistui uudelleen vuoden 2017 kilpailuun, joka olisi järjestetty Astanassa, Kazakstanissa. Edustajaksi oli valittu Zilia Bakhtieva kappaleella "Donya Mathur". == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2013 Diana Išnijazova Baškiiri ”Kuray Şarkısı” colspan="4" 2014 Zaman Baškiiri ”Kubair” (Кубаир) 3 199 4 193 2015 colspan="7" 2016 Zilia Bakhtieva Baškiiri ”Donya Mathur” colspan="4" 2017 Zilia Bakhtieva Baškiiri ”Donya Mathur” colspan="4" == Lähteet == Luokka:Maat Turkvision laulukilpailussa Turkvision
My Kippilä

My Kippilä (s. 10. heinäkuuta 1996) on Porvoosta kotoisin oleva suomalainen salibandyn pelaaja, joka edustaa Ruotsin Superliigassa pelaavaa Team Thorengruppenia ja Suomen salibandymaajoukkuetta. Pelipaikaltaan 177 senttimetriä pitkä ja vasemmalta laukova Kippilä on puolustaja. Ruotsalainen salibandylehti Innebandymagazinet valitsi Kippilän maailman seitsemänneksi parhaaksi naissalibandypelaajaksi vuonna 2018 ja kymmenenneksi parhaaksi vuonna 2017. == Seurajoukkueura == Kippilä debytoi SB-Pron paidassa salibandyliigassa kaudella 2010–2011.http://www.uusimaa.fi/artikkeli/285114-my-kippila-siirtyy-ronnby- ibkhon Kaudella 2013–2014 hän voitti sekä mestaruuden että Suomen Cupin. Hänellä on myös toinen Suomen Cupin voitto sekä kolme SM-hopeaa ja yksi SM- pronssi. Vuonna 2015 Kippilä siirtyi Ruotsin Superliigan Rönnby IBK:hon. Kausina 2017–2021 Kippilä edusti ruotsalaista KAIS Mora IF:ää. == Maajoukkueura == Kippilä voitti alle 19-vuotiaiden maajoukkueen kanssa MM- kultaa vuonna 2012 ja -hopeaa vuonna 2014. Hän edusti Suomea vuoden 2015 MM- kilpailuissa Tampereella, jossa Suomi saavutti hopeaa. Loppuottelun rangaistuslaukauskilpailussa Ruotsia vastaan Kippilän tekemä maali hylättiin. Toisen MM-hopeansa Kippilä saavutti vuoden 2017 MM-kilpailuissa Bratislavassa, kolmannen vuonna 2021 Uppsalassa ja neljännen vuonna 2023 Singaporessa. Vuoden 2019 MM-kilpailuissa Neuchâtelissa Suomi saavutti pronssia ja Kippilä valittiin kolmannen peräkkäisen kerran MM-turnauksen tähdistökentälliseen. Kippilä on pelannut lokakuun 2023 loppuun mennessä 79 maaottelua. Hän on tehnyt niissä 24 maalia ja antanut 76 maalisyöttöä. == Nuoruus == Lapsena My Kippilä harrasti kaikenlaisten pallopelien lisäksi muun muassa suunnistusta. Salibandyn hän aloitti poikien kanssa. Jarkko Hannuksela Pääkallo.fi -salibandylehdestä muistelee: "Kippilä vei meidän pojilta puikot." Vahvan urheilutaustan vuoksi Rönnby IBK:n valmentaja Tomas Davies kommentoi kuvaavasti: "Hän ei ole koskaan väsynyt." == Lähteet == * http://paakallo.fi/2011/12/my-kippila-vei-meidan-poikia-puikoista/ * http://areena.yle.fi/1-2406423 === Viitteet === Luokka:Suomalaiset salibandyn pelaajat Luokka:Vuonna 1996 syntyneet Luokka:Elävät henkilöt
Lasten oma vuosikirja

Lasten oma vuosikirja on Tuula Korolaisen ja Riitta Tuluston kirjoittama lasten tietokirja vuoden juhlapäivistä vuodenkierron mukaan. Kirjan on kuvittanut Maija Hurme. Kirja on ilmestynyt 2014, ja sen on kustantanut Lasten Keskus. Kirja sai vuonna 2015 tiedonjulkistamispalkinnon. Palkintoperusteissa todetaan, että kirja "yhdistää taitavasti tietopohjaista asiatekstiä, runoja ja satuja". Kirja kertoo kalenterissa olevien perinteisten suomalaisten juhlapäivien lisäksi muiden uskontokuntien ja kulttuurien juhlapäivistä sekä uusista merkkipäivistä, kuten autoton päivä, isovanhempien päivä ja nallejen päivä. Mukana on myös lapsille tärkeitä päiviä, kuten koulun alkamis- ja päättymispäivät, sekä kasvatuksellisia päiviä, kuten maailman käsienpesupäivä. Tiedollisten tekstien rinnalla kirjassa on päiviin liittyviä kaunokirjallisia tekstejä. Kunkin tekstin kuvituksena on Maija Hurmeen aihetta valottavia piirroksia ja kirjallisuusvinkkejä. Joissakin on myös askartelu-, ruoka ja leikkiohjeita.Lasten oma vuosikirja, Esipuhe, s. 4–5 ==Lähteet== ==Aiheesta muualla== *Opetusministeriön tiedote (palkintoperuste kokonaan) Luokka:Vuoden 2014 kirjat Luokka:Suomalaiset tietokirjat Luokka:Lasten tietokirjat Luokka:Juhlapäivät
Terence Weber

Terence Weber (s. 24. syyskuuta 1996) on saksalainen yhdistetyn hiihtäjä. Hän edustaa SSV Geyeriä. Weber debytoi maailmancupissa joulukuussa 2015 Lillehammerin suurmäen kilpailussa. Hän sijoittui sijalle 17 ja saavutti heti uransa ensimmäiset maailmancupin pisteensä. Kymmenen parhaan joukkoon hän sijoittui ensimmäisen kerran oltuaan yhdeksäs Hakubassa helmikuussa 2018. Hän paransi uran parastaan Ramsau am Dachsteinissa joulukuussa 2018 oltuaan seitsemäs. Maaliskuussa 2020 hän sijoittui Lahden parisprintissä toiseksi Manuel Faißtin kanssa. Ensimmäisen palkintokorokesijoituksensa hän saavutti voitettuaan Rukan toisen kilpailun marraskuussa 2021. Maailmancupin kokonaiskilpailussa hän oli tuolla kaudella kahdeksas. Nuorten MM-kilpailuista Weber saavutti 2016 hopeaa normaalimäen ja 5 kilometrin kilpailusta sekä pronssia normaalimäen ja 10 kilometrin kilpailusta. Joukkuehopeaa hän on saanut 2014, 2015 ja 2016. Oberstdorfin MM-kilpailuissa 2021 hän saavutti hopeaa joukkuekilpailussa. == Lähteet == Luokka:Saksalaiset yhdistetyn hiihtäjät Luokka:Vuonna 1996 syntyneet Luokka:Elävät henkilöt
Aune Perälä

Aune Ester Perälä, o. s. Yli-Luukko (10. marraskuuta 1909 Ilmajoki – 23. marraskuuta 1993 Espoo) oli suomalainen kansakoulunopettaja, joka kirjoitti nimimerkillä Une Haarnoja sanat joululauluun Rauhaa, vain rauhaa kellot ne soi.Isänisä, taulu 652 Aune Perälä oli naimisissa 1937–1967 opettaja Aate Vireini Perälän kanssa. He käyttivät taiteilijanimeä Haarnoja ja julkaisivat vuonna 1942 yhteisen runokokoelman Sumukehrät. Aune Perälä oli opettajana useissa eri kouluissa, ja viimeksi ennen eläkkeelle jäämistään vuonna 1970 hän oli opettajana Espoossa Rastaalan koulussa. Aune Perälä kirjoitti runonsa Rauhaa, vain rauhaa kellot ne soi otsikolla Jouluhymni 1940-luvun lopulla, ja hän näytti Perälän perheessä vierailulla olleelle säveltäjä Ahti Sonniselle kirjoittamiaan runoja. Jouluhymni-runo teki erityisen vaikutuksen Sonniseen, ja hän pyysi sen sävellettäväkseen. Laulu ilmestyi sitten vuonna 1952. Suomen Lähetysseura : Kauneimpien joululaulujen taustatietoja == Teoksia == Nimellä Aune Perälä: * Sininen ovi. Suomen opettajain raittiusliiton vuorokeskusteluja n:o 39. Helsinki 1940 * Kolme kotkaa : vuorokeskustelu. Suomen opettajain raittiusliiton vuorokeskusteluja n:o 41. Vammala 1940 Nimimerkillä Une Haarnoja: * Sumukehrät : runoja, kirjoittajat Une Haarnoja ja A. V. Haarnoja. Kivi, Helsinki 1942 * Kuororunoja pienille ; toim. Une Haarnoja. Valistus, Helsinki 1949 * Marraskoivu ; piirrokset Une Turunen. Ev.lut. herätysseura, Suolahti 1991 == Lähteet == Luokka:Suomalaiset opettajat Luokka:Suomalaiset runoilijat Luokka:Suomalaiset sanoittajat Luokka:Vuonna 1909 syntyneet Luokka:Vuonna 1993 kuolleet
Tomas Masiulis

Tomas Masiulis (s. 19. syyskuuta 1975 Kaunas, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti. Masiulis edusti pelaajaurallaan liettualaisia, puolalaisia ja italialaisia seurajoukkueita. Hän voitti Euroliigan mestaruuden vuonna 1999, useita Liettuan ja Puolan mestaruuksia, Puolan cup-mestaruuksia ja Saporta Cupeja.Euroliiga Masiulis kuului Liettuan maajoukkueeseen sen voittaessa olympiapronssia Sydneyssä 2000. Hän kilpaili Liettuan joukkueessa myös vuoden 1998 MM- ja vuoden 1999 EM-kilpailuissa.Olympics at Sports- Reference.comarchive.fiba.com == Lähteet == * Tomas Masiulis Bio, Stats and Results Olympics at Sports-Reference.com * Profiili archive.fiba.com * Profiili Euroliiga === Viitteet === Luokka:Liettualaiset koripalloilijat Luokka:Liettualaiset olympiamitalistit Luokka:Vuonna 1975 syntyneet Luokka:Elävät henkilöt
Daniel Myrmæl Helgestad

Daniel Myrmæl Helgestad (s. 9. heinäkuuta 1987) on norjalainen maastohiihtäjä. Hän edustaa Henning Skilag -seuraa. Helgestad debytoi maailmancupissa maaliskuussa 2008 Holmenkollenin 50 kilometrin vapaan hiihtotavan kilpailussa sijoittuen sijalle 43. Ensimmäiset pisteensä hän saavutti vuoden 2015 maaliskuussa niin ikään Holmenkollenin 50 kilometrin kilpailusta sijoittuen sijalle 28. Parhaimmillaan hän on sijoittunut 13:nneksi Falunin 10 kilometrin perinteisen hiihtotavan kilpailussa helmikuussa 2016. Helgestad sijoittui alle 23-vuotiaiden MM-kilpailuissa seitsemänneksi 30 kilometrin vapaan hiihtotavan yhteislähtökilpailussa 2008. Hän on voittanut kaksi kilpailua Skandinavia Cupissa. Norjan-mestaruuskilpailuissa hän sai hopeaa 50 kilometrin vapaan hiihtotavan yhteislähtökilpailussa 2014. == Lähteet == Luokka:Norjalaiset maastohiihtäjät Luokka:Vuonna 1987 syntyneet Luokka:Elävät henkilöt
Uusi kirjoittaminen

Uusi kirjoittaminen on kattotermi sosiaalisessa mediassa tarvittaville, laajennetuille kirjoitustaidoille. Näitä taitoja ovat muun muassa tekniset taidot, sosiaaliset taidot, luovuustaidot, julkisuustaidot, multimodaaliset taidot sekä monisuorittamis- ja tietoisuustaidot. Uusien kirjoitustaitojen hallinta on tärkeä tulevaisuustaito työelämässä, opiskelussa ja yleisessä elämänhallinnassa. Uusia kirjoitustaitoja opetetaan koulussa osana monilukutaitoa. Uusi kirjoittaminen on Outi Kalliopään luoma termi. ==Lähteet== * Monilukutaidon opetus on ennen kaikkea uusien kirjoitustaitojen opetusta * Mitä on uusi kirjoittaminen? Uusien mediakirjoitustaitojen merkitys === Viitteet === ==Kirjallisuutta== * Satokangas, Henri & Tiermas, Anne: ”Laajeneva tekstikäsitys opetuksen taustalla: Millaisia tekstikäsityksiä monilukutaito edellyttää?”. Teoksessa Vapaasti luettavissa Luokka:Kirjoittaminen Luokka:Sosiaalinen media
Dainius Adomaitis

Dainius Adomaitis (s. 19. tammikuuta 1974 Šakiai, Liettuan SNT, Neuvostoliitto) on liettualainen koripallovalmentaja ja kilpauransa päättänyt koripalloilija sekä olympiamitalisti. Adomaitis pelasi muun muassa Liettuassa, Puolassa ja Latviassa. Hän voitti Euroliigan mestaruuden vuonna 1999 ja FIBA EuroCupin (EuroChallenge) vuonna 2008, Liettuan, Puolan ja Latvian mestaruuksia ja Saporta Cupin.Euroliiga Adomaitis kuului Liettuan maajoukkueeseen sen voittaessa olympiapronssia Sydneyssä 2000. Hän kilpaili Liettuan joukkueessa myös vuoden 1998 MM- ja vuosien 1997 ja 1999 EM- kilpailuissa.Olympics at Sports-Reference.comarchive.fiba.com Valmentajana Adomaitis on työskennellyt muun muassa kotimaassaan.http://www.euroleague.net/competition/coaches/showcoach?pcode=AXZ&seasoncode;=U2015#!biography == Lähteet == * Dainius Adomaitis Bio, Stats and Results Olympics at Sports- Reference.com * Profiili archive.fiba.com * Profiili Euroliiga === Viitteet === Luokka:Liettualaiset koripalloilijat Luokka:Liettualaiset koripallovalmentajat Luokka:Liettualaiset olympiamitalistit Luokka:Vuonna 1974 syntyneet Luokka:Elävät henkilöt
Szczepan Kupczak

Szczepan Kupczak (s. 29. marraskuuta 1992 Juszczyna) on puolalainen yhdistetyn hiihtäjä. Hän edustaa AZS-AWF Katowice -seuraa. Kupczak debytoi maailmancupissa marraskuussa 2013 Rukalla ollen suurmäen kilpailussa sijalla 35. Ensimmäiset pisteensä hän saavutti joulukuussa 2015 Lillehammerin suurmäen kilpailusta sijoittuen sijalle 20. Hän johti kilpailua mäkiosuuden jälkeen. Parhaimmillaan hän on ollut 13:s Rukan suurmäen ja 5 kilometrin hiihdossa marraskuussa 2017. Kupczak sijoittui sijalle 37 normaalikilpailussa vuoden 2015 MM-kilpailuissa Falunissa. Hän saavutti kultaa joukkuekilpailusta vuoden 2013 talviuniversiadeista Trentinosta ja pronssia normaalikilpailusta vuoden 2015 talviuniversiadeista Štrbské Plesosta. == Lähteet == Luokka:Puolalaiset yhdistetyn hiihtäjät Luokka:Vuonna 1992 syntyneet Luokka:Elävät henkilöt
Onnenonkija (elokuva)

Onnenonkija on Pekko Pesosen käsikirjoittama ja Ville Jankerin ohjaama romanttinen komediaelokuva, joka sai ensi-iltansa maaliskuussa 2016. Sitä on kuvattu Suomen ensimmäiseksi blogi- ja vlogimaailmaan sijoittuvaksi elokuvaksi.Kotimainen uutuuselokuva käyttää muotiblogeja osana elokuvan kerrontaa, Episodi 20.8.2015. Viitattu 5.12.2015. Elokuvassa kunnianhimoinen nuori nainen Marja (Minka Kuustonen) haluaa erottua, loistaa ja rikastua. Nuori rikkaan perheen perijäpoika Olavi (Olavi Uusivirta) taas haluaisi olla aivan tavallinen. == Näyttelijät== ==Vastaanotto== Helsingin Sanomien Jutta Sarhimaan mielestä trendi-ilmiöistä kertovat elokuvat ovat yleensä epäonnistuneet, mutta Onnenonkijassa hän ei näe mitään hävettävää, vain pieniä rytmiongelmia ja ajoittaista saarnaavuutta. Hänestä elokuvassa on myös hyvää itseironiaa: sen päähahmot, rikasta näyttelevä köyhä tyttö ja köyhäksi naamioituva rikas poika, ”tekevät itse itsestään pilaa heittämättä pois kaikkea samastumispintaa”. Käsikirjoittaja Pekko Pesosta hän kutsuu yhdeksi suomalaisen komedian kultasormista ja Minka Kuustosta taitavaksi komedienneksi. Iltalehden Juho Rissanen oli paljon kriittisempi ja näki Onnenonkijassa tahatonta komiikkaa, opetuselokuvamaista otetta ja epäuskottavuutta, mutta kehui Pekko Pesosen luontevaa dialogia. Onnenonkija sai Suomen elokuvateattereissa vuoden 2017 loppuun mennessä 94 809 katsojaa ja oli näin vuoden 2016 ensi-iltaelokuvista 27:nneksi katsotuin ja yhdeksänneksi katsotuin kotimainen. Ensimmäisessä televisioesityksessään 11. elokuuta 2018 Onnenonkija sai 238 000 katsojaa. ==Lähteet== ==Aiheesta muualla== *Elokuvan teaser Luokka:Vuoden 2016 suomalaiset elokuvat Luokka:Suomalaiset romanttiset komediat Luokka:Suomalaiset nuortenelokuvat Luokka:Elokuvat muotimaailmasta Luokka:Elokuvat liike-elämästä
Andrius Giedraitis

Andrius Giedraitis (s. 23. heinäkuuta 1973 Marijampolė, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti. Giedraitis pelasi muun muassa Liettuassa, Venäjällä ja Puolassa.http://polskikosz.pl/zawodnik/321 Hän kuului Liettuan maajoukkueeseen sen voittaessa olympiapronssia Sydneyssä 2000.Olympics at Sports- Reference.comarchive.fiba.com == Lähteet == * Andrius Giedraitis Bio, Stats and Results Olympics at Sports-Reference.com * Profiili archive.fiba.com * Profiili Euroliiga === Viitteet === Luokka:Liettualaiset koripalloilijat Luokka:Liettualaiset olympiamitalistit Luokka:Vuonna 1973 syntyneet Luokka:Elävät henkilöt
Federica Sanfilippo

Federica Sanfilippo (s. 24. lokakuuta 1990 Sterzing) on italialainen ampumahiihtäjä. Ampumahiihdon maailmancupissa hän kilpaili ensimmäisen kerran Hochfilzenissä kaudella 2013–2014. Ensimmäiset maailmancupin pisteensä hän saavutti Antholz-Anterselvassa tammikuussa 2015 oltuaan 32:s. Kymmenen parhaan joukkoon hän sijoittui ensimmäisen kerran Östersundin pikakilpailussa joulukuussa 2015 oltuaan toinen. Sanfilippo sijoittui Kontiolahden MM- kilpailuissa 2015 normaalimatkalla 11:nneksi. Hochfilzenin MM-kilpailuissa 2017 hän oli pikakilpailussa viides. == Lähteet == Luokka:Italialaiset ampumahiihtäjät Luokka:Vuonna 1990 syntyneet Luokka:Elävät henkilöt
Kiina-alkaloidit

Kiina-alkaloidit ovat alkaloideja, joita esiintyy kiinapuiden (Cinchona) suvun kasvien lehdissä, kuoressa ja juurissa. Kiina-alkaloideihin kuuluvia yhdisteitä on eristetty noin 150. Kiina-alkaloideja on lajista riippuen kuoressa 5-15 massaprosenttia ja tavanomaisimmat ryhmän alkaloideista ovat kiniini, kinidiini, kinkoniini ja kinkonidiini. Kiina-alkaloideja ja niiden johdannaisia käytetään lääketieteessä malarialääkkeinä ja orgaanisissa synteeseissä.Linda M. Mascavage, Serge Jasmin, Philip E. Sonnet, Michael Wildson & David R. Dalton: Alkaloids, Ullmann's Encyclopedia of Industrial Chemistry, John Wiley & Sons, New York, 2011. Viitattu 5.12.2015David R. Dalton, Linda M. Mascavage & Michael Wilson: Alkaloids, Kirk-Othmer Encyclopedia of Chemical Technology, John Wiley & Sons, New York, 2003. Viitattu 5.12.2015 ==Tyypit ja biosynteesi== ===Kinoliinityypin kiina- alkaloidit=== Suurin osa kiinapuiden kuoressa ja juurissa esiintyvistä alkaloideista ovat kinoliinityypin alkaloideja, joiden rakenne koostuu kinoliinirenkaasta, jota yhdistää kinuklidiinirenkaaseen metyleenialkoholiryhmä. Kinuklidiinirenkaaseen on usein myös liittynyt vinyyliryhmä. Näitä ovat muun muassa kiniini, kinidiini, kinkoniini ja kinkonidiini. Näiden lisäksi tunnetaan myös niiden dihydrojohdannaisia, joissa on vinyyliryhmän sijasta etyyliryhmä, kupreiineja, joissa alkoholiryhmän tilalla on eetteriryhmä, toisiintumisilla muodostuneita kinotoksiinityypin kiina-alkaloideja, joissa on kinuklidiinirenkaan sijasta piperidiinirengas esimerkiksi kinisiinit ja kinisinolit, sekä johdannaisia, joissa hydroksyyliryhmä on hapettunut karbonyyliryhmäksi esimerkiksi kininoni, kinidinoni, kinkoninoni ja kinkonidoni. Kinoliinityypin kiina-alkaloideissa on kaksi emäksistä typpiatomia, jotka pystyvät vastaanottamaan protonin. ===Indolityypin kiina-alkaloidit=== Indolityypin kiina-alkaloideissa on kinoliinirenkaan sijasta indolirengas ja niitä esiintyy erityisesti kiinapuiden lehdissä. Niitä ovat muun muassa kinkonamiini, kinkofylliini, kinkofyllamiini ja isokinkofyllamiini sekä näiden johdannaiset. Monet indolityypin kiina-alkaloidit ovat kinoliinityypin alkaloidien biosynteesin esiasteita. ===Kiina-alkaloidien biosynteesi=== Kiina-alkaloideja kiinapuiden suvun kasvit valmistavat muista alkaloideista ja esiasteena toimii striktosidiini. Striktosidiinista muodostuu korynanteaalia ja edelleen kinkonaminaalin kautta kinidoniksi tai kinkonidoniksi. Nämä alkaloidit muuttuvat epimeraasin katalysoimana kininoniksi ja kinkoninoniksi. Näistä karbonyylialkaloideista muodostuu kinidiiniä, kinkonidiiniä, kiniiniä ja kinkoniinia oksidoreduktaasientsyymien katalysoimana. : ==Biologinen aktiivisuus== Monella kiina-alkaloideilla on malarialoisioita tappavia ominaisuuksia ja potenteita kiniiniä käytetään edelleen malarialääkkeenä. Kinidiiniä käytetään sydämen rytmihäiriöiden hoitoon. Monilla ryhmän alkaloideista on myös antibakteerisia ja antiameebisia ominaisuuksia. ==Lähteet== Luokka:Alkaloidit
Kęstutis Marčiulionis

Kęstutis Marčiulionis (s. 24. maaliskuuta 1976 Kaunas, Liettuan SNT, Neuvostoliitto) on liettualainen kilpauransa päättänyt koripalloilija ja olympiamitalisti. Marčiulionis pelasi kotimaansa lisäksi muun muassa Puolassa.http://www.plk.pl/archiwum/2/zawodnicy/p/32176 Hän kuului Liettuan maajoukkueeseen sen voittaessa olympiapronssia Sydneyssä 2000. Hän edusti Liettuaa myös vuoden 1999 EM-kilpailuissa.Olympics at Sports- Reference.comarchive.fiba.com == Lähteet == * Kęstutis Marčiulionis Bio, Stats and Results Olympics at Sports-Reference.com * Profiili archive.fiba.com === Viitteet === Luokka:Liettualaiset koripalloilijat Luokka:Liettualaiset olympiamitalistit Luokka:Vuonna 1976 syntyneet Luokka:Elävät henkilöt
Darius Maskoliūnas

Darius Maskoliūnas (s. 6. tammikuuta 1971 Kaunas, Liettuan SNT, Neuvostoliitto) on liettualainen koripallovalmentaja ja kilpauransa päättänyt koripalloilija sekä olympiamitalisti. Maskoliūnas pelasi lähinnä Liettuassa ja Puolassa. Hän voitti Euroliigan mestaruuden vuonna 1999, Saporta Cupin ja Liettuan sekä Puolan mestaruuksia.http://www.euroleaguebasketball.net/news/i/100665/l-rytas-dzikic- part-ways-assistant-maskoliunas-takes-over Maskoliūnas kuului Liettuan maajoukkueeseen sen voittaessa olympiapronssia Sydneyssä 2000. Hän kilpaili Liettuan joukkueessa myös vuoden 1998 MM- ja vuosien 1997 ja 1999 EM- kilpailuissa.Olympics at Sports-Reference.comarchive.fiba.com Valmentajana Maskoliūnas on työskennellyt muun muassa kotimaassaan.http://www.euroleague.net/competition/coaches/showcoach?pcode=DGO&seasoncode;=E2009#!biography == Lähteet == * Darius Maskoliūnas Bio, Stats and Results Olympics at Sports- Reference.com * Profiili archive.fiba.com === Viitteet === Luokka:Liettualaiset koripalloilijat Luokka:Liettualaiset koripallovalmentajat Luokka:Liettualaiset olympiamitalistit Luokka:Vuonna 1971 syntyneet Luokka:Elävät henkilöt
Olof Riska

Olof Wilhelm Riska (1. huhtikuuta 1919 Helsinki – 15. kesäkuuta 1994 Helsinki) oli suomalainen oikeustieteilijä ja professori. Hän oli 1948–1959 lainopillinen asiamies Henry Nielsenin palveluksessa. Vuosina 1965–1982 alkaen hän toimi merivahingonlaskijana ja oli alan eurooppalaisen liiton hallituksen jäsen. Hän oli 1973–1985 Svenska handelshögskolanin kauppaoikeuden professori.Facta 2001, osa 13, p. 727. WSOY 1985. Riska väitteli tohtoriksi 1965. Riskan puoliso oli rakennushistorioitsija Tove Riska. Heidän poikansa on fyysikko Dan-Olof Riska. == Lähteet == Luokka:Suomalaiset oikeustieteilijät Luokka:Suomalaiset professorit Luokka:Svenska handelshögskolanin professorit Luokka:Vuonna 1919 syntyneet Luokka:Vuonna 1994 kuolleet
Patrizia Dorsch

Patrizia Dorsch (s. 15. helmikuuta 1994) on saksalainen alppihiihtäjä, joka edustaa Skiclub Schellenbergiä. Dorsch kilpaili alppihiihdon maailmancupissa ensimmäisen kerran Sankt Moritzin supersuurpujottelussa joulukuussa 2013. Ensimmäiset maailmancupin pisteensä hän saavutti Lake Louisen syöksylaskussa joulukuussa 2015 oltuaan 28:s. Parhaimmillaan hän on sijoittunut 18:nneksi Val d’Isèren alppiyhdistetyssä joulukuussa 2015. == Lähteet == Luokka:Saksalaiset alppihiihtäjät Luokka:Vuonna 1994 syntyneet Luokka:Elävät henkilöt
Matti J. Särömaa

Matti J. Särömaa (2. maaliskuuta 1938 Helsinki – 26. helmikuuta 2007 Kotka)Heikki Ropponen & Tuomas Hinttula: Tiedotuspäällikkö Matti J. Särömaa (maksullinen artikkeli) Helsingin Sanomat 13.3.2007. Viitattu 26.7.2018. oli suomalainen valtiotieteen maisteri, päätoimittaja ja kirjailija. Särömaa työskenteli Liiketyönantajain Keskusliiton ja sittemmin Palvelutyönantajat ry:n tiedotuspäällikkönä vuosina 1968–1997. Hän toimi pitkään Bibliophilos- ja Urheilukalastaja-lehtien päätoimittajana. Hän oli Bibliofiilien seuran johtokunnan jäsen ja kirjoitti itse kirjoja gastronomian ja urheilukalastuksen alueilta. Hänet valittiin vuonna 2004 Vuoden Matiksi ja hän sai myös Suomen urheilukalastajien liiton kultaisen ansiomerkin. Gummeruksen kirjailijoita : Matti J. Särömaa == Teoksia == * Kalkkisten kalastusklubi 1886-1986. Kirjayhtymä, Helsinki 1987 * "... ei sen väliä, saanko tai olen saamatta." : SUKL - 75 v urheilukalastusta 1919-1994. Suomen urheilukalastajain liitto, Helsinki 1994 * Rapukirja ; piirrokset Barbro Elgert. Tammi 1997 * Tenon tarinat ; kirj. Matti J. Särömaa, Tero Ronkainen. Ajatus, Helsinki 1998 * Kalamiehen keittokirja, eli, Mitä jokaisen urheilukalastajan tulisi tietää. Ajatus, Helsinki 2000, 2. painos 2002 * Kalansavustuksen salat ; piirrokset Karl Kock. Ajatus, Helsinki 2001, 6. painos Gummerus 2012 * Rapujuhlat. Ajatus, Helsinki 2002 * Metsästäjän riistaherkut. Ajatus, Helsinki 2003 * 99 suomalaista sieniherkkua ; kirjoittanut Matti J. Särömaa. Ajatus, Helsinki 2004 * 99 kasvisruokaa ; koonnut Matti J. Särömaa. Ajatus, Helsinki 2005 * Viinanmaustajan käsikirja. Ajatus, Helsinki 2005 == Toimitustöitä == * Työmarkkinaopas ; julk. Suomen ammattiliittojen keskusjärjestö ym. ; toim. Matti J. Särömaa ; kuvitus Kirsti Pietilä. 4. uud. painos Helsinki 1976 * Urheilukalastajan käsikirja ; toim. Matti J. Särömaa ; kirj. Carl Olof Granfelt ym. ; piirrokset Simo Lumme. WSOY 1982 * Ida Nissen : Vanhat hyvät ruokareseptit. Ajatus, Helsinki 1999, 2. painos 2001 (alkuteos Matrecept) == Lähteet == Luokka:Suomalaiset päätoimittajat Luokka:Suomalaiset tietokirjailijat Luokka:Vuonna 1938 syntyneet Luokka:Vuonna 2007 kuolleet
Robinsonadi

Robinsonadi on kirjallisuudenlaji, jonka nimitys on peräisin Daniel Defoen romaanista Robinson Crusoe. Se kuvaa haaksirikkoutuneiden tai kulttuuria pakoon vetäytyneiden yksilöiden elämää. Robinsonadit olivat suosittuja etenkin 1700-luvulla Robinson Crusoen ilmestyttyä, mutta niitä on kirjoitettu jo antiikin aikaan. Yrjö Hirn on kirjoittanut robinsonadien historian Valtameren saari (1928).Facta 2001, WSOY 1985, 13. osa, palsta 748 === Tunnettuja robinsonadeja === * Robinson Crusoe (Daniel Defoe) * Robinsonin perhe (Johann David Wyss) * Salaperäinen saari (Jules Verne) * Kärpästen herra (William Golding) * Edellisen päivän saari (Umberto Eco) == Lähteet == == Aiheesta muualla == * Robinsonadi Tieteen termipankissa Luokka:Seikkailukirjallisuus Luokka:Survivalismi
Wiking Division

__NOTOC__ Wiking Division on Diabolin seitsemäs studioalbumi, joka julkaistiin kesäkuussa 2015 levymerkillä Northern Heritage. == Kappaleet == # # # # # # # # == Kokoonpano == * Petri Ilvespakka – laulu, kaikki instrumentit == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Wiking Division discogs.com -sivustolla Luokka:Diabolin albumit Luokka:Vuoden 2015 albumit
Pekka Kilkki

Pekka Juhani Kilkki (7. lokakuuta 1939 Mikkeli – 8. syyskuuta 1990 Helsinki) oli suomalainen professori, joka uudisti metsätalouden suunnittelumenetelmiä sekä puun- ja metsänmittausmenetelmiä. ==Henkilöhistoria== Kilkin vanhemmat olivat ylikonduktööri Viljo Johan Kilkki ja Helmi Loviisa Silaste. Hän tuli ylioppilaaksi Mikkelin lyseosta 1958 ja valmistui maatalous- ja metsätieteiden kandidaatiksi Helsingin yliopistosta 1965 pääaineenaan metsänarvioimistiede. Jatko-opintoja Kilkki suoritti muun muassa Kalifornian Forestry University -yliopistossa ja tohtoriksi hän väitteli tulotavoitteeseen perustuvasta hakkuulaskelmasta 1968. Helsingin yliopiston metsänarvioimistieteen apulaisprofessorina Kilkki toimi vuodesta 1969. Vuodesta 1975 hän toimi ensin Suomen Akatemian vanhempana tutkijana ja sitten tutkijaprofessorina, kunnes siirtyi 1982 Joensuun korkeakouluun, joka on nykyisin osa Itä-Suomen yliopistoa. Metsäntutkimuslaitoksen metsänarvioimisen tutkimusosaston professoriksi Kilkki tuli toimittuaan Joensuussa vuoteen 1988 asti. Hän työskenteli tässä tehtävässä aina kuolemaansa asti. Suomen Metsätieteellisen Seuran vuonna 1991 perustaman Werner Cajanuksen rahaston peruspääoma muodostui Kilkin testamentin turvin. ==Teoksia== * Income-oriented cutting budget: Tulotavoitteeseen perustuva hakkuulaskelma, 1968. Suomen Metsätieteellinen Seura, Acta Forestalia Fennica 91. * Metsätalouden suunnittelu, 1976. Helsingin yliopisto, Metsänarvioimistieteen laitos. * Metsänmittausoppi, 1984. Joensuun yliopisto, Metsätieteellinen tiedekunta. ISBN 951-696-512-1 * Werner Cajanus 1878–1919: Suomalainen metsäntutkija ja diplomaatti, 1988. Otava. ISBN 951-1-10216-8 ==Lähteet== ==Kirjallisuutta== * Korpilahti, Eeva: Hakkuulaskelmista uuteen metsäsuunnitteluun. Metsätieteen aikakauskirja 1/2006, s. 3–4. (Viitattu 5.12.2015.) * Pohtila, Eljas: Pekka Kilkki 7.10.1939–8.9.1990 (Muistokirjoitus.) Metsänhoitaja 4/1990, s. 36–37. Luokka:Suomalaiset professorit Luokka:Helsingin yliopiston professorit Luokka:Suomalaiset metsätieteilijät Luokka:Vuonna 1939 syntyneet Luokka:Vuonna 1990 kuolleet
Anne Suomalainen

Anne Suomalainen (s. 20. lokakuuta 1981) on suomalainen salibandyn pelaaja, joka edustaa Salibandyliigassa pelaavaa Classicia ja Suomen salibandymaajoukkuetta. 167 senttimetriä pitkä oikealta laukova Suomalainen on pelipaikaltaan puolustaja.http://www.wfc2015.fi/pelaajakortti.asp?pelaaja_id=1177918111&sarjaId;= Suomalainen on edustanut Classicia vuodesta 2007 alkaen ja saavuttanut seitsemän SM-kultaa joukkueen kanssa.http://www.aamulehti.fi/Urheilu/1194973280733/artikkeli/tampereen+classic+voitti+naisten+salibandyn+mestaruuden+taas+.html SSV:n kanssa Suomalainen on juhlinut myös yhtä SM-kultaa. Classicin ja SSV:n lisäksi Suomalainen on pelannut sveitsiläisessä UHC Dietlikonissa.http://floorball.fi/huippu- urheilu/maajoukkueet/naiset/joukkue/pelaajakortti-anne-suomalainen/ Suomalainen on pelannut Suomen salibandymaajoukkueen paidassa seitsemissä MM- kilpailuissa. Hänellä on yksi kulta vuodelta 2001, kolme hopeaa ja kaksi pronssia. == Lähteet == Luokka:Suomalaiset salibandyn pelaajat Luokka:Vuonna 1981 syntyneet Luokka:Elävät henkilöt
Yrjö Suutari

Yrjö Olavi Suutari (s. 19. lokakuuta 1948 Kittilä) on suomalainen Sodankylässä asuva lehtori ja eräkirjailija. Hän toimi ammattioppilaitoksen sähkötekniikan osastolla lehtorina ja harrastaa metsästyksen ohella pilkkimistä.Kirjasampo.fi : Yrjö SuutariMediapinta kirjailijat : Yrjö Suutari == Teoksia == * Erämaan lahjat : eräromaani, sisältää myös pienoisromaanin Sehän on kunnian paikka?. MC-pilot, Tampere 2001, Mediapinta, Tampere 2013 * Erämaa, ystäväni : eräromaani. MC-pilot, Tampere 2002, Mediapinta, Tampere 2013 * Erämaan katse : romaani. Pilot-kustannus, Tampere 2003, Mediapinta, Tampere 2013 * Olettakhan tet hulluja. Pilot-kustannus, Tampere 2004, Mediapinta, Tampere 2013 * Erämaan kyynel : erätarinoita. Pilot-kustannus, Tampere 2005, Mediapinta, Tampere 2013 * Rauhaton yöpaikka : erätarinoita. Pilot-kustannus, Tampere 2007, Mediapinta, Tampere 2013 * Kuin lumipälvi : romaani ; kuvitus Annika Suutari. Mediapinta, Tampere 2009, 2013 * Mutta kotihan se siellä : novelleja, tarinoita, muistoja. Mediapinta, Tampere 2014 == Lähteet == Luokka:Suomalaiset opettajat Luokka:Suomalaiset kirjailijat Luokka:Vuonna 1948 syntyneet Luokka:Elävät henkilöt
Joanna Jędrzejczyk

Joanna Jędrzejczyk (s. 18. elokuuta 1987 Olsztyn, Puola) on puolalainen uransa lopettanut vapaaottelija ja thainyrkkeilijä. Hän oli UFC:n naisten korsisarjan mestari, jonka Jędrzejczyk saavutti voittamalla Carla Esparzan 14. maaliskuuta 2015 UFC 185 -tapahtumassa. Mestaruuttaan Jędrzejczyk puolusti viidesti. ==Thainyrkkeily== Jędrzejczyk aloitti thainyrkkeilyn teini-ikäisenä päästäkseen parempaan kuntoon. Hän on thainyrkkeilyn viisinkertainen amatöörien maailmanmestari sekä nelinkertainen Euroopanmestari. Thainyrkkeilyurallaan Jędrzejczyk voitti yli 60 ottelua. ==Vapaaottelu== Vapaaottelu-uransa debyytin Jędrzejczyk teki toukokuussa 2012. Hän voitti 6 ottelua Euroopassa ennen ensimmäistä UFC-otteluaan Juliana Limaa vastaan heinäkuussa 2014. Kolmannessa UFC-kamppailussaan Jędrzejczyk sai vastaansa silloisen mestarin Esparzan. Jędrzejczyk voitti mestaruuden toisen erän teknisellä tyrmäyksellään, ollen kolmas eurooppalainen UFC-mestari. ==Ottelut== Tulos Vastustaja Tyyli Tapahtuma Päivämäärä Erä Aika Paikka Huom. Voitto Cláudia Gadelha Päätös (yksimielinen) The Ultimate Fighter Finale: Jedrzejczyk vs. Gadelha 8. heinäkuuta 2016 5 5:00 Las Vegas Puolusti mestaruutta, "Fight of the Night" -palkinto, "Performance of the Night" -palkinto. Voitto Valérie Létourneau Päätös (yksimielinen) UFC 193 15. marraskuuta 2015 5 5:00 Melbourne Puolusti mestaruutta. Voitto Jessica Penne Tekninen tyrmäys UFC Fight Night: Jędrzejczyk vs. Penne 20. kesäkuuta 2015 3 4:22 Berliini Puolusti mestaruutta. "Fight of the Night" -palkinto. Voitto Carla Esparza Tekninen tyrmäys UFC 185 14. maaliskuuta 2015 2 4:17 Dallas Voitti UFC:n naisten korsisarjan mestaruuden. "Performance of the Night" -palkinto. Voitto Cláudia Gadelha Päätös (hajaäänin) UFC on Fox: dos Santos vs. Miocic 13. joulukuuta 2014 3 5:00 Phoenix Voitto Juliana Lima Päätös (yksimielinen) UFC on Fox: Lawler vs. Brown 26. heinäkuuta 2014 3 5:00 San Jose UFC-debyytti Voitto Rosi Sexton Tyrmäys CWFC 69 - Super Saturday 7. kesäkuuta 2014 2 2:36 Lontoo Voitto Karla Benitez Päätös (yksimielinen) WAM - Fabinski vs. Herb 9. toukokuuta 2014 3 5:00 Varsova Voitto Julia Berezikova Päätös (yksimielinen) Fight Nights - Battle of Moscow 12 20. kesäkuuta 2013 3 5:00 Moskova Voitto Kate Jackson Tekninen tyrmäys (keskeytys) PLMMA 17 Extra - Warmia Heroes 18. toukokuuta 2013 2 5:00 Olsztyn Voitto Lily Kazak Luovutus (Takakuristus) Makowski FC 5 8. joulukuuta 2012 1 3:22 Nowa Sol Voitto Sylwia Juskiewicz Päätös (yksimielinen) SFT - MMA Diva Fight Night SPA 19. toukokuuta 2012 3 5:00 Kolobrzeg ==Lähteet== ==Aiheesta muualla== *Joanna Jędrzejczykin Sherdog-profiili Luokka:Puolalaiset thainyrkkeilijät Luokka:Puolalaiset vapaaottelijat Luokka:Vuonna 1987 syntyneet Luokka:Elävät henkilöt
Somnambulism

Somnambulism on puolalaisen sinfonisen black metalin yhtyeen Abused Majestyn EP-levy. Se julkaistiin 15. maaliskuuta 2014 levymerkillä Witching Hour Productions. == Kappaleet == # # == Kokoonpano == * Maar – kitara, laulu * Socaris – kitara * Hal – bassokitara, laulu * Żuber – rummut * Ghaez – kosketinsoitin, laulu == Aiheesta muualla == * Luokka:Vuoden 2014 EP:t Luokka:Abused Majestyn albumit
Łukasz Kruczek

Łukasz Paweł Kruczek (s. 1. marraskuuta 1975 Buczkowice) on puolalainen uransa päättänyt mäkihyppääjä ja nykyinen mäkihyppyvalmentaja. Hän edusti uransa aikana AZS-AWF Katowicea ja LKS Klimczok Bystraa. Vuodesta 2008 alkaen Kruczek on toiminut Puolan mäkimaajoukkueen päävalmentajana. Hyppääjänä Kruczek osallistui yksiin talviolympialaisiin, vuonna 1998. Hän oli suurmäen 45:s ja joukkuemäessä kahdeksas.http://www.sports- reference.com/olympics/athletes/kr/lukasz-kruczek-1.html Kruczek kilpaili kaksissa MM-kilpailuissa, vuosina 1997 ja 1999. Vuoden 1999 MM-kilpailuissa Ramsaussa hän oli suurmäessä 32:s. Maailmancupissa Kruczek kilpaili vuosina 1996–2002 sijoittuen parhaimmillaan sijalle 14 Kuopiossa vuonna 1999. Talviuniversiadeista Kruczek saavutti neljä kultamitalia ja yhden pronssimitalin. Hän lopetti uransa kauden 2002–2003 jälkeen. Kruczekista tuli Puolan mäkihyppymaajoukkueen päävalmentaja maaliskuussa 2008. Hänen aikanaan Puola on saavuttanut muun muassa normaalimäen MM-kultaa 2013 (Kamil Stoch) ja kultaa molemmista henkilökohtaisista kilpailuista vuoden 2014 talviolympialaisissa (Stoch). Hän on naimisissa Agatan kanssa ja heillä on kolme lasta: pojat Michał ja Kacper sekä tyttö Anna. Hän puhuu englantia, saksaa ja venäjää. == Lähteet == Luokka:Puolalaiset mäkihyppääjät Luokka:Puolalaiset mäkihyppyvalmentajat Luokka:Vuonna 1975 syntyneet Luokka:Elävät henkilöt
Machine of Creation

Machine of Creation on puolalaisen metalliyhtyeen Naumachian neljäs studioalbumi. Se julkaistiin 30. toukokuuta 2015 levymerkillä Via Nocturna. == Kappaleet == # # # # # # # # # # == Kokoonpano == * Soyak – laulu, kitara * Armand – kitara * Mortifer – bassokitara * Astat – rummut * VX – kosketinsoitin == Arvostelut == * Chaosvault.com: Chaosvault.com == Aiheesta muualla == * * == Lähteet == Luokka:Naumachian albumit Luokka:Vuoden 2015 albumit
Graeme Killick

Graeme Killick (s. 26. helmikuuta 1989 Fort McMurray, Alberta) on kanadalainen uransa lopettanut maastohiihtäjä, joka edusti Ptarmigan Nordic Ski Clubia. Sotšin olympialaisissa 2014 Killick sijoittui Kanadan viestijoukkueen mukana 12:nneksi, 50 kilometrin vapaan hiihtotavan yhteislähtökilpailussa 28:nneksi, 30 kilometrin yhdistelmäkilpailussa 44:nneksi ja 15 kilometrin perinteisen hiihtotavan kilpailussa 65:nneksi. Falunin MM-kilpailuissa 2015 hän oli Kanadan viestijoukkueen mukana kymmenes, 50 kilometrin perinteisen hiihtotavan yhteislähtökilpailussa 19:s ja 15 kilometrin vapaan hiihtotavan kilpailussa 32:s. Maastohiihdon maailmancupissa Killick kilpailii ensimmäisen kerran tammikuussa 2011 sijoittuen Otepään 15 kilometrin perinteisen hiihtotavan kilpailussa 60:nneksi. Maailmancupin pisteille hän ylsi ensimmäisen kerran joulukuussa 2015 oltuaan 21:s Lillehammerin 30 kilometrin yhdistelmäkilpailussa. Killick lopetti uransa maastohiihtäjänä keväällä 2018. == Lähteet == Luokka:Kanadalaiset maastohiihtäjät Luokka:Vuonna 1989 syntyneet Luokka:Elävät henkilöt
Takehiro Watanabe

220px|thumb|Watanabe Lahdessa 2016. Takehiro Watanabe (s. 13. heinäkuuta 1993 Aizu-Wakamatsu) on japanilainen yhdistetyn hiihtäjä. Nuorten MM-kilpailuissa 2013 hän saavutti pronssia joukkuekilpailussa ja saavutti henkilökohtaisissa kilpailuissa sijat viisi ja kuusi. Falunin MM-kilpailuissa 2015 hän oli suurmäen henkilökohtaisessa kilpailussa 28:s. Yhdistetyn maailmancupissa Watanabe kilpaili ensimmäisen kerran Lahdessa maaliskuussa 2013. Maailmancupin pisteille hän pääsi ensimmäisen kerran Lahdessa helmikuussa 2014 oltuaan 27:s. Parhaimmillaan hän on ollut yhdeksäs Trondheimissa helmikuussa 2016. == Lähteet == Luokka:Japanilaiset yhdistetyn hiihtäjät Luokka:Vuonna 1993 syntyneet Luokka:Elävät henkilöt
Plutoniumpentafluoridi

Plutoniumpentafluoridi eli plutonium(V)fluoridi (molekyylikaava PuF5) on harvinainen plutoniumin fluoridi. Se on valkeaa kiinteää ainetta. Sen kiderakenne on tetragonaalinen. Plutoniumpentafluoridia, kuten muitakin plutoniumin fluorideja, voitaneen käyttää metallisen plutoniumin valmistamiseen, mutta tällä käyttökohteella ei ole käytännön merkitystä, koska plutoniumpentafluoridia ei ole juuri pystytty eristämään.Robert J. Lemire: Chemical Thermodynamics of Neptunium and Plutonium, s. 352 Google kirjahakuDavid L. Clark, Siegfried S. Hecker, Gordon D. Jarvinen & Mary P. Neu (2006) Plutonium, luku 7 kirjasta Morss, Lester R.; Edelstein, Norman M.; Fuger, Jean, toim. The Chemistry of the Actinide and Transactinide Elements (PDF) (3. painos). Dordrecht: Springer. s. 813–1264. Plutoniumpentafluoria voidaan valmistaa valohajottamalla plutoniumheksafluoridia (PuF6) aallonpituudeltaan alle 520 nm:n laservalolla. ==Lähteet== Luokka:Fluoridit Luokka:Plutoniumyhdisteet
Mauno Mäki-Petäjä

Mauno Mäki-Petäjä (s. 1941 Kannus) on suomalainen eläkkeellä oleva ylikonstaapeli ja eräkirjailija. Mäki-Petäjä on kirjoittanut erätarinoita ja pakinoita lehtiin 1950-luvulta alkaen. Hänellä on ollut myös oma pakinapalsta Lestijoki-lehdessä "Varamies" nimimerkillä.Kirjasampo.fi : Mauno Mäki- PetäjäKustannusosuuskunta Länsirannikko : Mauno Mäki-Petäjä Mattila-Numminen, Marja-Leena: Siveltimin ja sanoin KP24.fi. 1.3.2012. == Teoksia == * Mäyrä repussa: Näätä-Arvon tarina. Kokkola: Kustannusosuuskunta Länsirannikko, 2013. == Lähteet == Luokka:Suomalaiset poliisit Luokka:Suomalaiset kirjailijat Luokka:Vuonna 1941 syntyneet Luokka:Elävät henkilöt
Mercedes-Benz 190 (W201)

Mercedes-Benz W201 on Mercedes-Benzin vuosina 1982–1993 valmistama ylemmän keskiluokan automalli. Se edusti valmistajalle kokonaan uutta pienempää kokoluokkaa. Mallin seuraajaksi tuli uuden C-sarjan aloittanut W202. Joissain yhteyksissä 190-mallia pidetään C-sarjan ensimmäisenä sukupolvena, vaikka mallinimenä ei vielä C-kirjainta käytettykään. == Mercedes-Benz W201 (1982–1993) == Mercedes-Benz aloitti 190-mallin kehityksen vuonna 1974 ja valmis tuotantomalli esiteltiin Pariisin autonäyttelyssä syksyllä 1982. Suunnitteluprojekti oli ollut kallis ja aikaa vievä. Voimanvälitykseksi oli harkittu käytettävän etuvetoa, mutta suunnittelijat päätyivät kuitenkin perinteisempään takavetoon. Muotoiluun oli haettu paljon vaikutteita S-sarjasta (W126). Korin ilmanvastuskerroin oli saatu laskettua hyvin alas, 0,33:een. Edistyksellisessä monivarsituentaa käyttävässä takajousituksessa oli viisi tukivartta ja mallin ajo-ominaisuudet olivatkin luokan parhaimmistoa. Takaistuintilat olivat varsin ahtaat. Pienemmästä koostaan huolimatta 190 oli hinnaltaan lähes yhtä kallis kuin suurempi E-sarja. Turvallisuuteen oli kiinnitetty 190-mallin kehityksessä paljon huomiota. Autossa oli sivutörmäyssuojat ja kolaritilanteessa matkustamosta poispäin vetäytyvät polkimet. Alusta alkaen lisävarusteina tarjottiin kuljettajan turvatyynyä ja turvavöiden esikiristimiä. Vuodesta 1984 lähtien esikiristimet olivat vakiovaruste, turvatyyny tuli vakioksi vuonna 1992. Mallivaihtoehtoina olivat aluksi 190 (90 hv) ja 190 E (122 hv). Heti vuonna 1983 tulivat 2,0 litran dieselmoottorilla varustettu 190 D (72 hv) ja suorituskykyinen 190 E 2.3-16 (185 hv), jonka kehityksessä oli ollut mukana Cosworth. Syksyllä 1985 esiteltiin 2,6-litrainen 190 E ja 2,5-litrainen 190 D. Kyseisissä malleissa käytettiin uuteen W124-malliin kehitettyjä moottoreja. Syksyllä 1986 markkinoille tuli 2,3-litrainen, joka oli Amerikassa toiminut perusmoottorina alusta alkaen. Syksyllä 1987 esiteltiin turbodiesel 190 D 2,5 Turbo (126 hv). Turbodieselin tunnisti oikeassa etukulmassa olevasta ilmanottoritilästä. vasen|pienoiskuva|Facelift-mallin Mercedes-Benz W201. 190-mallia uudistettiin syksyllä 1988. Kylkiin tuli S-sarjan kaltaiset muovipaneelit. Takaistuimelle saatiin muutaman sentin verran lisää polvi- ja pääntilaa. 16-venttiilisen moottorin iskunpituutta pidennettiin hieman, jonka myötä iskutilavuus kasvoi 2 498 kuutiosenttimetriin. Suorituskyky ei kuitenkaan parantunut juurikaan. Perusmalliksi 190:n tilalle tuli keväällä 1,8-litrainen 190 E, joka oli aikaisempaa moottoria tehokkaampi ja pienempikulutuksinen. Uutta mallia myytiin moninkertainen määrä aikaisempaan verrattuna. == Lähteet == == Aiheesta muualla == 190 (W201) Luokka:D-segmentin autot Luokka:1980-luvun autot Luokka:1990-luvun autot
Pentti L. Pullinen

Pentti L. Pullinen (k. joulukuussa 2004) oli suomalainen sotakirjailija.Kristillinen Kirja -ja Musiikki Kustannus : Kadonnut Palasi - Pentti L. Pullinen Salmin pitäjässä syntynyt Pullinen kertoi kahdessa sotavuosiin sijoittuneissa romaaneissaan suomalaisesta sotilaasta Pasi Toikasta, joka jää haavoittuneena venäläisten vangiksi, joutuu pakkotyöleirille Siperiaan mutta onnistuu palaamaan sieltä takaisin Suomeen.Kirjasampo.fi : Karjalassa kadonnut == Teoksia == * Karjalassa kadonnut. Päivä, Hämeenlinna 1997, 2. painos 2001 * Kadonnut palasi. Päivä, Hämeenlinna 2005 == Lähteet == Luokka:Suomalaiset kirjailijat Luokka:Syntymävuosi puuttuu Luokka:Vuonna 2004 kuolleet